विज्ञापन

विज्ञापन

पुलिस के अनुसार माधवपुरम में एक पब्लिक स्कूल है। स्कूल के पास चौराहे पर दूसरे समुदाय के युवकों का जमावड़ा लगा रहता है। इसका विरोध करने पर शरारती तत्व स्कूल के चौकीदार से गाली गलौज कर देते हैं। मंगलवार शाम करीब सात बजे दूसरे समुदाय के युवक आपस में बातचीत कर रहे थे। इस दौरान युवकों में आपस में ही गालीगलौज होने लगी। इसी दौरान चौकीदार की पत्नी भी वहां पर पहुंच गई। महिला ने युवकों द्वारा गालीगलौज करने पर आपत्ति जताई। हंगामा होने पर पुलिस भी पहुंच गई। पुलिस ने मामला शांत करा दिया था।आरोप है कि करीब आधे घंटे बाद अरशद नाम का युवक करीब एक दर्जन युवकों को लेकर स्कूल के पास पहुंचा। आरोपी युवकों ने चौकीदार के साथ मारपीट कर दी। चौकीदार की पत्नी से भी आरोपियों ने छेड़छाड़ की। विरोध करने पर आरोपियों ने महिला का हाथ तोड़ दिया। चौकीदार और उसकी पत्नी की चीख पुकार सुनकर लोगों की भीड़ लग गई। दूसरे समुदाय के युवकों द्वारा मारपीट करने की जानकारी लगने पर महिला के पक्ष से काफी संख्या में लोग वहां पहुंच गए। विवाद बढ़ने पर दोनों समुदाय के लोग आमने-सामने आए। मारपीट और पथराव हो गया। जिसमें अरशद को भी चोट आई। सांप्रदायिक टकराव की सूचना पर पुलिस में हड़कंप मच गया।छेड़छाड़ करने वाले आरोपियों की गिरफ्तारी की मांग लेकर भाजपा नेता कमलदत्त शर्मा कार्यकर्ताओं के साथ मौके पर पहुंचे। भाजपाइयों ने हंगामा कर दिया। पुलिस से तीखी झड़प हुई। पुलिस ने आरोपियों को गिरफ्तार करने की बात कहकर भाजपाइयों को शांत किया। वहीं, दूसरे पक्ष से युवा सेवा समिति अध्यक्ष बदर अली कार्यकर्ताओं के साथ पहुंचे। उन्होंने भी निष्पक्ष जांच कराकर कार्रवाई करने की बात कही।